Dietrich Fischer-Dieskau

**Dietrich Fischer-Dieskau** (født 28. mai 1925 i Berlin, død 18. mai 2012 i Berg) var en tysk baryton som av mange anses som den fineste liedertolker av sin generasjon, og som en av de fremste operasangere. Han var også virksom som dirigent, maler, forfatter og resitator.

## Bakgrunn

Fischer-Dieskau var sønn av Albert, en rektor, og Dora, en lærerinne. Dietrich Fischer-Dieskau begynte å synge allerede som barn og tok timer i stemmebruk fra han var 16. Da han ble innrullert i hæren i 1943 hadde han avsluttet gymnasiet og et semester på Berlin-konservatoriet. Han ble tatt som krigsfange av amerikanerne i Italia i 1945 og ble repatriert etter to år.

## Karrière
Karrièren startet opp i januar 1948, da han – fremdeles som student hos Hermann Weissenborg – første gang sang Schuberts *Winterreise* for RIAS. Samme år ble han ansatt ved operaen i Berlin, og i 1949 utgav han sin første plate med Brahms-sanger. Det året gjestet han operascener i München og Wien. I 1951 debuterte han på festspillene i Salzburg under Wilhelm Furtwängler, og samme på festivalen i Edinburgh. I 1952 fulgte hans første turné i USA, og i 1954 opptrådte han  for første gang på festspillene i Bayreuth. 

I 1980 ble han tildelt Ernst von Siemens' musikkpris, og var fra 1983 professor ved Universität der Künste i Berlin. I 1993 avsluttet han sin aktive karrière som sanger.

## Familieliv
I 1949 giftet Fischer-Dieskau seg med sin første kone, cellisten Irmgard Poppen. Hun døde i barselseng i 1963 da deres tredje sønn ble født. Han var så kortvarig gift med skuespillerinnen Ruth Leuwerik. Fra 1977 av var Dietrich Fischer-Dieskau gift med sangerinnen Júlia Várady.

## Priser og utmerkelser (utvalg)
Fischer-Dieskau ble tildelt ordenen Pour le Mérite.

* 1975 – Léonie Sonnings musikkpris

## Verk i utvalg
* *Auf den Spuren der [[Franz Schubert|Schubert]]-Lieder. Werden, Wesen, Wirkung.* Brockhaus, Wiesbaden 1971, ISBN 3-7653-0244-9.
* *[[Robert Schumann]]: Wort und Musik. Das Vokalwerk.* Deutsche Verlags-Anstalt, Stuttgart 1981, ISBN 3-421-06068-1.
* *Wenn Musik der Liebe Nahrung ist. Künstlerschicksale im 19. Jahrhundert.* Deutsche Verlags-Anstalt, Stuttgart 1990, ISBN 3-421-06571-3.
* *Fern die Klage des Fauns. [[Claude Debussy]] und seine Welt.* Deutsche Verlags-Anstalt, Stuttgart 1993, ISBN 3-421-06651-5.
* *Schubert und seine Lieder.* Deutsche Verlags-Anstalt, Stuttgart 1996, ISBN 3-421-05051-1 (pocketbokutgave: *Franz Schubert und seine Lieder.* Insel, Frankfurt 1999, ISBN 3-458-34219-2).
* *[[Carl Friedrich Zelter]] und das Berliner Musikleben seiner Zeit. Eine Biographie.* Nicolai, Berlin 1997, ISBN 3-87584-652-4.
* *[[Johannes Brahms]]. Leben und Lieder.* List, Berlin 2008, ISBN 978-3-548-60828-0.
* *Jupiter und ich. Begegnungen mit [[Wilhelm Furtwängler|Furtwängler]].* Berlin Univ. Press, Berlin 2009, ISBN 978-3-940432-66-7.
* *Das deutsche Klavierlied.* Berlin University Press, Berlin 2012, ISBN 978-3-86280-021-6.

## Litteratur
* 
* Wolfgang Gratzer (red.). *Dietrich Fischer-Dieskau. Zu seiner Entwicklung als Sänger und Musikdenker* (klang-reden 7), Rombach, Freiburg im Breisgau/u.a. 2012, ISBN 978-3-7930-9691-7.
* Wolf-Eberhard von Lewinski: *Dietrich Fischer-Dieskau: Interviews – Tatsachen – Meinungen.* Piper, München 1988, ISBN 3-492-18266-6.
* Hans A. Neunzig: *Dietrich Fischer-Dieskau – Ein Leben in Bildern.* Henschel-Verlag, Berlin 2005, ISBN 3-89487-499-6.
* Monika Wolf: *Dietrich Fischer-Dieskau. Verzeichnis der Tonaufnahmen*. Schneider, Tutzing 2000, ISBN 3-7952-0999-4.

## Referanser


## Eksterne lenker
* 
* 
*